เขียนย่อหน้าเกี่ยวกับ คุณสมบัติของผู้ที่จะได้รับการยกย่องว่าเป็นนักลงทุนผู้ยิ่งใหญ่ระดับโลก
คุณสมบัติของผู้ที่จะได้รับการยกย่องว่าเป็นนักลงทุนผู้ยิ่งใหญ่ระดับโลก มีทั้งหมด 4 ข้อ อันประกอบไปด้วย ข้อที่ 1 ต้องเป็นนักลงทุนที่มีความสามารถสูงในระยะยาว สามารถสร้างผลตอบแทนได้สูงเมื่อเทียบกับมาตรวัดที่กำหนดได้ ข้อที่ 2 คือ ต้องเป็นผู้นำ และประสบความสำเร็จจนเป็นที่ยอมรับในแนวคิดการลงทุน ข้อที่ 3 คือ มีพอร์ตการลงทุนที่ใหญ่และมีสถิติที่เปิดเผยต่อหน้าสาธารณะ และสุดท้าย ข้อที่ 4 คือ ต้องเป็นคนที่สร้างตนเองจากการลงทุน

บทเรียนจากย่อหน้านี้

คนที่จะได้รับการยกย่องว่าเป็นนักลงทุนผู้ยิ่งใหญ่ระดับโลกได้นั้น ต้องมีคุณสมบัติบางอย่างดังต่อไปนี้

ข้อแรก ก็คือ เขาจะต้องเป็นนักลงทุนที่มีความสามารถสูง ในระยะยาวแล้วสามารถสร้างผลตอบแทนได้สูงเมื่อเทียบกับมาตรวัดที่กำหนดเช่น ถ้าเป็นนักลงทุนในหุ้นก็ต้องเทียบกับดัชนีตลาดหุ้นเป็นต้น อย่างไรก็ตาม ไม่จำเป็นว่าจะต้องสูงที่สุดหรือสูงลิบลิ่วแม้ว่าคนที่ทำอย่างนั้นได้ก็อาจจะเข้าข่ายเป็นนักลงทุนระดับโลกได้

ข้อสอง เขามักจะต้องเป็น “ผู้นำ” และ “ประสบความสำเร็จเป็นที่ยอมรับ” ในแนวความคิดและการลงทุน “ใหม่” ที่ต่อมาได้รับการยอมรับอย่างกว้างขวาง นี่ก็มักทำให้คนที่มีทฤษฎีหรือมีความเป็นนักวิชาการเข้าข่ายได้รับการยอมรับว่าเป็นนักลงทุนเอกของโลกได้ง่ายกว่าคนที่ปฏิบัติอย่างเดียว อย่างไรก็ตาม นักวิชาการแท้ ๆ เช่นฟามาหรือนักวิชาการที่ทำงานการลงทุนบ้างอย่างมัลคีลที่เขียนหนังสือ Random Walk Down Wall Street จะไม่ถูกจัดอยู่ในรายชื่อนักลงทุนที่ยิ่งใหญ่ของโลก

ข้อสาม นักลงทุนผู้ยิ่งใหญ่ของโลกส่วนใหญ่ก็มักจะมีพอร์ตการลงทุนขนาดใหญ่และมีสถิติที่เปิดเผยหรือใหญ่พอที่จะเป็นที่สังเกตได้ในที่สาธารณะและจากการประเมินโดยผู้เชี่ยวชาญหรือสื่อมวลชนที่มีมาตรฐานสูง

ข้อสี่ ก็คือ นักลงทุนเอกของโลกนั้นมักจะเป็นคนที่ “สร้างตนเอง” จากการลงทุน หลายคนหรือส่วนใหญ่นั้น มาจากครอบครัวที่ยากจน แต่ถ้ามาจากครอบครัวที่มั่งคั่งนั้นก็มักจะไม่ได้อาศัยเงินต้นทุนจากทางบ้าน อย่างไรก็ตาม คนที่รวยมาก ๆ อย่างเจ้าชาย Alwaleed แห่งซาอุดิอาระเบียซึ่งบริหารเงินลงทุน Kingdom Holding และประสบความสำเร็จมากนั้น ก็มักจะไม่ได้รับการยอมรับว่าเป็นนักลงทุนผู้ยิ่งใหญ่ระดับต้น ๆ ของโลก
ความรู้ทางการเงิน